– Lagerbygningen er overtent, og det mye svart røyk som trekker vekk fra området, sa Tor Jøkling, operasjonsleder i Oslo-politiet, rett etter at de fikk melding om brannen torsdag formiddag.

Ved 11.30-tiden brant det fortsatt kraftig i bygget, og et hjørne av bygget hadde falt sammen. Like før 14.30 begynte brannfolkene å få kontroll og røyken avtok.

Politiet sendte ut sms-varsel til folk som befant seg innen for 500 meter i radius fra bygget.

– Vi ber alle holde seg innendørs og sørge for å holde røyken ute. Oppleves situasjonen ubehagelig – reis vekk, sa Jøkling torsdag formiddag.

– Ingen bør puste den inn frivillig. Røyken kan falle ned, så folk i byen må stole på sin egen vurdering. For eksempel i barnehager bør de vurdere å holde barna inne, la han til.

For å komme bedre til med vann, brukte brannvesenet gravemaskiner for å spre avfallet. Foto: Sigurd Flæten / NRK

Papirballer i brann

Da brannvesenet hadde pressekonferanse på stedet i 12-tiden beskrev brigadesjef Trond Hansen slukningsarbeidet som krevende.

– Vi var på stedet tidlig, og brukte innvendig og utvendig vannkanoner, bemannet og ubemannet. Her er det mange pressede papirballer. Deler av konstruksjonen har falt sammen, så vi kan ikke sende mannskaper så langt inn som normalt, sa Hansen.

For å komme bedre til med slukkevann brukte de en hjullaster til å kjøre ut papirballene. En annen utfordring brannvesenet møtte, var vanntilførselen.

Bildet er tatt fra helikopter av politiet. Foto: Oslo politiet

Vann- og avløpsetaten økte trykket i en kum.

– Vi har økt trykket til én bar, fra 8–10 liter til 100 liter i minuttet. Enkelte naboer kan merke et økt trykk i vannrør, men det er ikke problematisk. Det vil trolig være sånn så lenge det behov for etterslukking. Det er sjelden at det er så store branner i Oslo, så dette gjør vi ikke ofte, sa kommunikasjonsrådgiver Tone Spieler.

Brannvesenet i Oslo fikk hjelp fra mannskap fra Nedre Romerike og Asker og Bærum.

Se video-strømmen fra brannen i toppen av saken.

Sperret av området

Politiet sperret av følgende veier torsdag:

Persveien fra Ring 3

Persveien/Brobekkveien

Haraldrudveien/Alf Bjerckes vei

På grunn av brannen ble den kommunale gjenbruksstasjonen på Haraldrud, som ligger i nærheten, også stengt.

Enkelte busslinjer ble også berørt på grunn av brannen, fordi en del av bussene er parkert på terminalen på Alnabru, i nærhtene av brannen. Dermed ble de sperret inne i all røyken, og Ruter slet med å få tak i nok busser.

Laster Twitter-innhold Kunne ikke laste innhold, men du kan gå til twittermeldingen.

Håper på rask oppstart

Torsdag ettermiddag begynte Norsk Gjenvinning å få oversikt over situasjonen, og sa at det tross omsendighetene har gått relativt bra.

– Omfanget har vist seg å være begrenset. Cirka 10 prosent er ødelagt av brannen, men 90 prosent er i en slik befatning at vi sannsynlig er i produksjon igjen fra neste uke, og kanskje allerede i morgen, sa konsernsjef i Norsk Gjenvinning, Erik Osmundsen til NRK ved 16-tiden.

Ommundsen forteller at de to personene som ble kjørt til legevakten med lettere røykskader, var sjekket og hadde fått dra hjem.

– Jeg er utrolig glad for at ingen kom til skade i denne brannen, sa Osmundsen.

Hvorfor det begynte å brenne er ikke kjent.

Kriminalvakten kom også til stedet og startet undersøkelser.

Tjue nyansatte røykdykkere i OBRE hadde siste dag på grunnkurs torsdag, samme dag deltok de i sin første brann. Foto: Lars Magne Hovtun / OBRE

Regner papir på Nakkholmen

Det brant så kraftig at røyken kunne sees over store deler av byen. På Nakkholmen i Oslofjorden regner det svarte papirbiter ned fra himmelen.

– Jeg gikk bortover veien her og trodde det var snø. Men det var sorte flak som la seg i snøen. Jeg kan ikke skjønne at det er noe annet enn fra brannen, sier Egil Nilsen.

Nilsen hadde hjemmekontor på hytta.

– Når jeg ser ut av vinduet er det sorte flak i snøen. Man kan se at flakene er fra aviser og blader.

Nilsen har flere ganger sett røyk fra store branner i byen, fra hytta på Nakkholmen. Men aldri så mye som nå, forteller han.

– Det mest spektakulære er all røyken.

På Nakkholmen i Oslofjorden dalte det svarte papirbiter ned fra himmelen. Foto: Egil Nilsen

SE VIDEO: Ifølge brannvesenet brant det både i avfall og selve bygningen. Foto: Glenn Sørensen Du trenger javascript for å se video. SE VIDEO: Ifølge brannvesenet brant det både i avfall og selve bygningen. Foto: Glenn Sørensen